CELEX: C2006/060/79
Language: lv
Date: 2006-03-11 00:00:00
Title: lieta T-435/05: Prasība, kas celta  2005. gada 5. decembrī  —  Danjaq  pret ITSB

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/41
            
         Prasība, kas celta 2005. gada 5. decembrī — Danjaq pret ITSB
   (lieta T-435/05)
   (2006/C 60/79)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Danjaq LLC, Santa Monika (ASV) (pārstāvji — L. Berg, S. Skrein, Solicitors un G. Hobbs, G. Hollingworth, Barristers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa Apelāciju padomē dalībnieks: Mission Productions GmbH, Minhene (Vācija)
   Prasītājas prasījumi
   
               —
            
            
               atcelt Apelāciju padomes lēmumu lietā Nr. R 1118/2004-1;
            
         
               —
            
            
               apmierināt iebildumu iesniedzēja iebildumu, kas iesniegts par Kopienas preču zīmes reģistrācijas pieteikumu Nr. 2 256 378, vai, pakārtoti, nosūtīt iebildumu atpakaļ Iekšējā tirgus saskaņošanas birojam atkārtotai izskatīšanai saskaņā ar Pirmās instances tiesas spriedumu;
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   Kopienas preču zīmes reģistrācijas pieteikuma iesniedzējs: Mission Productions GmbH
   
      Attiecīgā Kopienas preču zīme: Vārdiska preču zīme “Dr. No” attiecībā uz precēm, kas ietilpst 9., 12., 18., 25. un 32. klasē — reģistrācijas pieteikums Nr. 2 256 378
   
      Iebildumu procesā pretstatītās preču zīmes vai apzīmējuma īpašnieks: Prasītāja
   
      Pretstatītā preču zīme vai apzīmējums: Agrāka plaši pazīstama preču zīme, agrāka nereģistrēta preču zīme un agrāks apzīmējums, kas izmantots tirdzniecībā, “Dr. No” un “Dr. NO” attiecībā uz filmām, DVD, komiksu grāmatām, mūzikas ierakstiem, grāmatām, plakātiem un personāžiem (rotaļlietām)
   
      Iebildumu nodaļas lēmums: Noraidīt iebildumu pilnībā
   
      Apelāciju padomes lēmums: Noraidīt apelāciju
   
      Izvirzītie pamati: Padomes Regulas Nr. 40/94 8. panta 2. punkta c) apakšpunkta pārkāpums, jo Apelāciju padome kļūdaini interpretēja Parīzes konvencijas 6. bis pantu, nospriežot, ka izmantošana Kopienā ir jāpierāda prasītājai.
   Padomes Regulas Nr. 40/94 8. panta 1. punkta a) un b) apakšpunkta pārkāpums, jo konfliktējošo preču zīmju starpā pastāv sajaukšanas iespēja, tā kā konfliktējošās preču zīmes un to aptvertās preces ir identiskas.
   Padomes Regulas Nr. 40/94 8. panta 4. punkta un 73. punkta pārkāpums un Komisijas Regulas Nr. 2868/95 50. noteikuma 2. punkta un 52. noteikuma 1. punkta pārkāpums tāpēc, ka Apelāciju padome neizvērtēja iebildumu saskaņā ar Padomes Regulas Nr. 40/94 8. panta 4. punktu un tai vajadzēja atzīt, ka prasītāja ir vairāku agrāko tiesību īpašniece un ka tā bija izmantojusi pretstatītās preču zīmes tirdzniecībā.